K Ú P N A  Z M L U V A

o kúpe nehnuteľností, uzavretá dňa 18.08.2023 v Šávoli, okr. Lučenec, podľa § 588 a nasl. Občianskeho zákonníka, medzi účastníkmi :

**P r e d á v  a  j ú c i :**

**I. Obec ŠÁVOĽ, so sídlom Šávoľ č. 220, PSČ: 985 41, okr. Lučenec, Slovenská**

 **republika,** IČO: 00316415, zast. štatutárnym zástupcom :

 Július Ferencz, starosta obce

 **a**

**K  u  p u  j ú c i :**

**II. Marek MILLEI, rod. Millei, občan Slovenskej republiky,**

 nar. 31.01.1984, r.č.: 840131/7848,

 trvalý pobyt : Šávoľ č. 115, PSČ: 985 41.

 Účastníci zmluvy po vzájomnej dohode uzavreli medzi sebou túto

 **k ú p n u  z  m l u  v u :**

 Čl. I.

 **Predmet zmluvy**

 1/ Predávajúci je výlučným vlastníkom nehnuteľností – pozemku, nachádzajúceho sa v obci a k.ú. Šávoľ zapísaného na LV č. 371 ako parcela registra „E“ :

* parc. E-KN č. 666 o výmere 113 m2 – ostatné plochy.

 2/ Predávajúca obec Šávoľ odpredáva kupujúcemu v celosti pozemok uvedený v čl. I/1. : **parcela registra „E“ – parc. E-KN č. 666 o výmere 113 m2 – ostatné plochy,**  za kúpnu cenu uvedenú v čl. II/ tejto zmluvy a kupujúci odkupuje uvedený pozemok za dohodnutú kúpnu cenu do výlučného vlastníctva.

 Čl. II.

 Kúpna cena

 1/ Kúpna cena za predávaný pozemok, ktorý je predmetom tejto zmluvy bola účastníkmi zmluvy dohodnutá vo výške 1,00 € za 1 m2 , slovom jedno euro za 1 m2 odpredávanej výmery pozemku, čo je za celú odpredávanú výmeru – 113 m2 - kúpna cena 113,00 €, slovom jedenstotrinásť eur.

 2/ Kúpna cena predávaného pozemku bola dohodnutá v súlade s uznesením Obecného zastupiteľstva v Šávoli č. 25/2023 zo dňa 19.06.2023, ktorým uznesením bol v súlade s ustanovením § 9a ods. 8 písm. b/ zákona č. 138/1991 Zb. o majetku obcí v znení neskorších predpisov schválený predaj uvedeného pozemku, ktorý je priľahlou plochou k pozemku zastavaného stavbou vo vlastníctve kupujúceho, zapísaný na LV č. 212 k.ú. Šávoľ – rodinný dom súpisné číslo 115 na parcele C-KN 232 – o výmere 431 m2, zastavané plochy a nádvoria. Uvedený pozemok svojím umiestnením a využitím tvorí neoddeliteľný celok so stavbou, je dlhodobo užívaný kupujúcim a pre obec je nevyužiteľný.

 - 2 -

 3/ Kupujúci sa zaväzuje kúpnu cenu v uvedenej výške zaplatiť predávajúcej obci pri podpise tejto kúpnej zmluvy v hotovosti do pokladne obce.

 Čl. III.

 Prevod vlastníctva

 1/ Prevod vlastníckeho práva k predávanému pozemku, ktorý je predmetom tejto kúpnej zmluvy, z predávajúcej obce na kupujúceho, nastáva dňom zápisu vkladu vlastníctva v prospech kupujúceho, do katastra nehnuteľností vedenom na Okresnom úrade Lučenec, katastrálnom odbore.

 2/ K odovzdaniu nehnuteľnosti - pozemku, ktorý je predmetom tejto kúpnej zmluvy, zo strany predávajúcej obce kupujúcemu, dôjde ihneď po podpise tejto kúpnej zmluvy.

 Čl. IV.

 Iné dojednania

 1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností vznikne v prospech kupujúceho výlučné vlastníctvo k pozemku, ktorý je predmetom tejto kúpnej zmluvy.

 2/ Predávajúci prehlasuje, že predávaná nehnuteľnosť – pozemok, nie je zaťažený žiadnymi ťarchami, bremenami resp. inými právnymi vadami ktoré by bránili kupujúcemu v užívaní nehnuteľnosti a na ktoré by mal kupujúceho upozorniť. Súčasne prehlasuje, že nie sú mu známe žiadne zjavné resp. skryté vady, ktoré by znemožňovali kupujúcemu kupovanú nehnuteľnosť užívať resp. by užívanie bolo sťažené.

 3/ Kupujúci prehlasuje, že je mu stav kupovaného pozemku známy z doterajšieho užívania, pričom nezistil žiadne zjavné vady a nedostatky, ktoré by mu bránili nehnuteľnosť užívať.

 4/ Účastníci zmluvy sa dohodli, že po podpise tejto kúpnej zmluvy, do vykonania zápisu do katastra nehnuteľností, sú touto zmluvou viazaní a s predmetom kúpy nemôžu nakladať. Zmluva nadobúda platnosť podpisom účastníkov zmluvy. Vlastnícke právo na kupujúceho prechádza vkladom do katastra nehnuteľností. V prípade zamietnutia rozhodnutia o návrhu na zápis vkladu do KN sa zmluva od počiatku zruší.

 5/ Správny poplatok za zápis vkladu vlastníckeho práva do KN na Okresnom úrade Lučenec, katastrálnom odbore a ostatné náklady súvisiace s realizáciou zmluvy, zaplatí kupujúci.

 6/ Účastníci zmluvy sa dohodli, že vzťahy vyplývajúce z kúpy a predaja predmetu tejto zmluvy, ktoré nie sú zmluvou upravené, sa budú riadiť príslušnými ustanoveniami Občianskeho zákonníka.

 Čl. V.

 Záverečné ustanovenia

 1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností na Okresnom úrade Lučenec, katastrálnom odbore, bude v prospech kupujúceho založený nový list vlastníctva s nasledovným obsahom :

 - 3 -

- v časti A LV : podľa čl. I/2,

- v časti B LV : Marek Millei, rod. Millei, nar. 31.01.1984, Šávoľ 115, PSČ: 985 41, SR

 Podiel :1/1

 číslo zápisu tejto zmluvy

- v časti C LV : bez tiarch.

 2/ Táto kúpna zmluva je vyhotovená v 4 vyhotoveniach, po jednom pre každého účastníka a 2 vyhotovenia pre vykonanie zápisu vkladu vlastníctva do KN.

 3/ Kupujúci ako účastník kúpnej zmluvy dáva súhlas na použitie svojich osobných údajov podľa zákona č. 18/2018 Z.z. o ochrane osobných údajov, po nadobudnutí účinnosti tejto kúpnej zmluvy na plnenie povinnosti predávajúceho vyplývajúce zo zákona č. 211/2000 Z.z. o slobodnom prístupe k informáciám /zákon o slobode informácií/ v znení neskorších predpisov a podľa zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam /katastrálny zákon/ v znení neskorších predpisov. Súhlas na použitie osobných údajov dáva kupujúci v rozsahu zákonných zmocnení uvedených zákonov počas doby svojho vlastníckeho práva k predmetu tejto zmluvy.

 4/ Účastníci sa dohodli, že táto kúpna zmluva nadobudne účinnosť nasledujúci deň po jej zverejnení na úradnej tabuli obce a webovej adrese predávajúceho.

 Účastníci po prečítaní zmluvy výslovne prehlásili, že táto zmluva obsahuje ich slobodne a vážne prejavenú vôľu a na znak súhlasu s jej obsahom ju podpísali.

 V Šávoli, dňa 18.08.2023

 Za predávajúceho : Kupujúci :

 ................................. .....................................

 Július Ferencz Marek Millei

 starosta obce rod. Millei